b"\n_START_ARTICLE_\nJohannes Humlum\n_START_SECTION_\nDen midtjyske motorvej\n_START_PARAGRAPH_\nEn sag, der optog ham meget i starten af 1960'erne, var anl\xc3\xa6ggelsen af en motorvej midt gennem Jylland. Form\xc3\xa5let med denne skulle v\xc3\xa6re en \xc3\xb8get udvikling p\xc3\xa5 befolknings- og erhvervsomr\xc3\xa5det, et omr\xc3\xa5de hvor han mente, at hovedstaden var begunstiget p\xc3\xa5 bekostning af den jyske halv\xc3\xb8. I 1965 besluttede Folketinget at placere motorvejen i \xc3\x98stjylland, og ikke i Midt- og Vestjylland som foresl\xc3\xa5et af Humlum.\n_START_SECTION_\nG\xc3\xa6steforel\xc3\xa6ser\n_START_PARAGRAPH_\nHumlum var g\xc3\xa6steprofessor ved University of Minnesota og University of Washington 1950, ved universitetet i Dacca, Bangladesh 1952-53 (UNESCO), ved University of California 1964 og 1970, ved University of Newcastle 1965, G\xc3\xb6teborg og Ume\xc3\xa5 universiteter 1966, 1972 og 1973 og polske universiteter 1967, 1960 tildelt Liederkerke-Beaufort-prisen af Soci\xc3\xa9t\xc3\xa9 de G\xc3\xa9ographie i Paris.\n_START_SECTION_\nH\xc3\xa6dersbevisninger\n_START_PARAGRAPH_\nHan var Ridder af 1. grad af Dannebrog, medlem af bestyrelsen for Dansk naturhistorisk Forening 1936-38, sekret\xc3\xa6r i Geografforeningen 1938-40, formand 1942-44, medlem af Det Kongelige Danske Geografiske Selskabs r\xc3\xa5d og af UNESCOs hydrologiske decadekomit\xc3\xa9 og dets udvalg vedr. kunstvanding i aride zoner, \xc3\xa6resmedlem af Soci\xc3\xa9ta Geografica Italiana, medlem af Det l\xc3\xa6rde Selskab, stifter af og sekret\xc3\xa6r i Forum Geographicum, medlem af Dansk Byplanlaboratoriums udvalg vedr. landsplanl\xc3\xa6gning 1960-62, af Danmarks Naturfredningsforenings planudvalg og af forureningsudvalget samt af Undervisningsministeriets universitetsplanl\xc3\xa6gningsudvalg af 1962 og 1963-70 af fredningsplanudvalget for Vejle Amt og fra 1972 formand for Danmarks Naturfredningsforenings udvalg til bek\xc3\xa6mpelse af forurening._NEWLINE_Han blev gift 1. maj 1940 med Mensendieckl\xc3\xa6rerinde Lise H.,f. 27. december 1912 i S\xc3\xb8ller\xc3\xb8d, datter af direkt\xc3\xb8r, dr.phil. N.R. J\xc3\xb8rgensen og hustru Alma Kirstine f. Thunbo."